Atferli þesssara ævafornu manna sýnir , að þeir hafa lifað við einhvers konar trú á líf að loknu þessu . Sú hugmynd er hluti af tilvist mannsins á öllum öldum , samofin þeirri staðreynd , að við erum menn ; eilífðarvonin er beinlínis mennska okkar , gerir okkur mennsk . Hinu er síðan ekki að neita , að í önnum virkra daga gefum við okkur oft ekki tíma til að hugsa um eilífðina . En þegar postulinn skrifar bréf sitt , er bersýnilega komin upp þræta í Korintuborg um upprisuna sjálfa : " Hvernig geta nokkrir yðar sagt , að dauðir rísi ekki upp ? " Þannig spyr Páll og knýr síðan á um gildi upprisutrúarinnar fyrir kristna menn . : " Ef ekki er til upprisa dauðra " segir hann , " þá er Kristur ekki heldur upprisinn . En ef Kristur er ekki upprisinn , þá er ónýt predikun vor , ónýt líka trú yðar . En þau koma vissulega að notum kristnum mönnum á öllum öldum og einnig okkur , sem hér höfum safnast saman til páskamessu í dag . Orð postulans minna okkur á , hve fánýt og tilgangslaus tilvera okkar væri , ef okkar ekki biði eilíft líf að loknu þessu . Víst þekkjum við það öll , að eilífðarvon okkar er misjafnlega vel lifandi . Þessi sannindi öll hafa löngum verið kristnum mönnum ofarlega í huga , þegar þeir hafa velt fyrir sér álitamálum tilverunnar . Páll postuli lét okkur heldur ekki ein eftir með efasemdirnar og heilabrotin . Þvert á móti bar hann fram efalausa fullyrðingu í bréfinu til korintumanna sem ég vitnaði í fyrr : " En nú er Kristur upprisinn frá dauðum sem frumgróði þeirra , sem sofnaðir eru " . " Frumgróða " nefnir postulinn hinn upprisna Drottin . Upprisa Jesú er undursamlegast atburðurinn á ferli hans . Með upprisunni staðfestir Drottinn og áréttar öll þau kraftaverk , sem hann áður hafði unnið . Lúkasar guðspjall leggur sérstaka áherslu á þetta með tilvísun til píslarsögunnar : " Mannssonurinn skyldi framseldur verða í hendur syndugra manna og krossfestur , en rísa upp á þriðja degi " . Þessi trú beið herfilegt skipbrot , þegar Jesús var handtekinn , yfirheyrður , húðstrýktur og síðan krossfestur . " Vér vonuðum , að hann væri sá , er leysa mundi Ísrael . " Sú varð hins vegar ekki raunin . Þvert á móti tók hinn litlu hópur fylgismanna Jesú upp nýjan þráð . Í stað þess að leggja árar í bát hófu þeir að boða trú á hinn krossfesta leiðtoga sinn , héldu því fram af enn meiri einurð en nokkru sinni , að hann væri Messías , hinn smurði konungur Ísraels , sem leysa mundi ekki aðeins þjóð sína , heldur alla þá , er á hann tryðu . Sú staðreynd , að við höfum safnast hér saman á páskadegi er enn einn vitnisburðurinn um , að Kristur er upprisinn . Senn er veturinn á enda . Hér á eftir er öllum kirkjugestum boðið að þiggja heilagt sakramenti , líkama og blóð hins upprisna Jesú , samkvæmt því boði sem hann lét okkur eftir . Síðan göngum við fagnandi út í lífið á ný , vitandi að um tíma og eilífð erum við Guði falin . Með þeim orðum felli ég talið að sinni . Guð gefi okkur öllum gleðilega páska í Jesú nafni . Amen .